ברלה חגי

דב בֶּרַלֶה (בערעלע) חַגִי (גם חַגַּי; Berele Chagy; 25 ביולי 1892 - 25 באפריל 1954) היה חזן ומלחין.

קורות חיים 
חגי נולד ב-1892 בדגדה שבאימפריה הרוסית (כיום בלטביה) למשפחת חזנים, ומגיל צעיר השתתף בתפילות בבית הכנסת. כנער נסע לריגה ללמוד, ובגיל 17 נתמנה לחזן בסמולנסק. כדי להימלט מחובת הגיוס לצבא, הצליח חגי להגר לארצות הברית, שם המשיך בלימודי חזנות ומוזיקה. בארצות הברית כיהן כחזן בניו יורק, דטרויט ובוסטון. בשנת 1932 נתמנה לחזן ביוהנסבורג שבדרום אפריקה, שם ביסס את מעמדו כאחד מגדולי החזנים שכיהנו בדרום אפריקה.

בשנת 1941, לאחר פטירת החזן מרדכי הרשמן, הוזמן לכהן בבית הכנסת בית אל ישראל הצעיר בבורו פארק שבברוקלין. בעקבות התדרדרות מצבו הבריאותי, פרש חגי מהתפקיד, ועבר להתגורר בניוארק שבניו ג'רזי. בשביעי של פסח בשנת 1954, בעודו משתתף בתפילת החג, נפטר.

חגי ניחן בקול טנור גבוה, ובפלסט. הלחין והקליט מספר רב של פרקי תפילה.

כל ילדיו, יונה, פרידה שפירא וגדעון, עסקו במוזיקה.

קישורים חיצוניים

 ברהלה חגי באתר של Geoffrey Shisler 

חזנים רוסים
מלחינים יהודים רוסים
מלחינים יהודים אמריקאים
מלחיני קטעי חזנות
חזנים אמריקאים
חזנים לטבים
מלחינים יהודים דרום אפריקאים
אמריקאים שנולדו ב-1892
נפטרים ב-1954